Source: https://www.lucenec.online/jan-m-z-lucenca-nadalej-ostava-vo-vazbe-sud-jeho-staznost-a-sluby-neprijal/
Timestamp: 2019-08-18 03:13:44+00:00

Document:
Ján M. z Lučenca naďalej ostáva vo väzbe. Súd jeho sťažnosť neprijal
Ján M. z Lučenca naďalej ostáva vo väzbe. Súd jeho sťažnosť a sľuby neprijal
Admin 15. júla 2019
Zobrazené: 2 723
Podnikateľ Ján M. z Lučenca, ktorý spôsobil v Opatovej tragickú nehodu, naďalej ostáva vo väzbe. Súd neprijal jeho sťažnosť a sľuby o tom, že povedie riadny život bez trestnej činnosti.
64-ročný Ján M. z Lučenca spôsobil tragickú dopravnú nehodu 21. júna. V lučeneckej mestskej časti Opatová vodič pod vplyvom alkoholu nezvládol riadenie a vozidlom Porsche Caynne prešiel cez dvojitú čiaru do protismeru a čelne sa zrazilo s vozidlom Škoda Octavia combi. Po čelnej zrážke zomrel otec so synom. Priateľka mladého vodiča, ktorá sa tiež nachádzala v Octavii sa vážne zranila. V Porsche sedel podnikateľ s ďalším mužom. U obidvoch bol zistený alkohol. Podnikateľ najskôr popieral, že sedel za volantom.
Vyšetrovateľ lučeneckého podnikateľa obvinil z trestného činu usmrtenia a sudca rozhodol o jeho väzobnom stíhaní. Ján M. proti tomuto rozhodnutiu podal stažnosť. Obvinený vodič aj napriek tomu putoval do väzby.
O jeho sťažnosti rozhodol krajský súd. “Odvolací senát Krajského súdu v Banskej Bystrici dňa 11. júla 2019 na neverejnom zasadnutí sťažnosť obvineného Jána M. zamietol,” vyjadril sa pre portál Noviny.sk Marián Štulajter z Krajského súdu v Banskej Bystrici. “Súdu predložil aj písomný sľub, že povedie riadny život, že sa nedopustí trestnej činnosti, a že splní všetky povinnosti, ktoré mu súd uloží. Krajský sudca ale tento prísľub nepovažoval za dostatočný,” informuje portál.
“Podľa § 80 ods. 1 písm. b/ Trestného poriadku neprijal písomný sľub obvineného. Väzbu obvineného Jána M. nenahradil dohľadom probačného a mediačného úradníka,” dodal Štulajter.
Zdroj: Peter Bajzík
Podľa portálu, krajský súd bol toho názoru, že stále je dôvodná obava, že lučenecký podnikateľ bude ovplyvňovať svedkov, bude pokračovať v trestnej činnosti, že ujde alebo sa bude skrývať. Podnikateľ o ďalšie prepustenie z väzby môže súd požiadať o 30 dní. Vyšetrovanie tejto tragickej dopravnej nehody stále pokračuje.
Viac o nehode: Pri tragickej nehode v Opatovej zomrel lučenecký džudista a jeho otec
VIDEO: Čelnú zrážku vozidiel v Opatovej pri Lučenci neprežili dvaja ľudia
PREVIOUS POST Previous post: Muzikantský juliáles poteší všetkých milovníkov hudby
NEXT POST Next post: V Banskobystrickom kraji počas jednej noci 7 opitých vodičov nafúkalo viac ako 1 promile

References: Súd 
 Súd 
 Súd 
 súd 
 § 80
 súd 
 súd